Oznámenie Komisie Európskemu parlamentu podľa článku 251 odsek 2 druhý pododsek Zmluvy o ES o spoločnej pozície Rady o prijatí nariadenia Európskeho parlamentu a Rady o predložení údajov v súvislosti s vyloďovaním produktov rybolovu v členských štátoch /* KOM/2006/0706 v konečnom znení - COD 2005/0223 */





[pic] | KOMISIA EURÓPSKYCH SPOLOČENSTIEV | Brusel, 14.11.2006 KOM(2006) 706 v konečnom znení 2005/0223 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnej pozície Rady o prijatí nariadenia Európskeho parlamentu a Rady o predložení údajov v súvislosti s vyloďovaním produktov rybolovu v členských štátoch 2005/0223 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnej pozície Rady o prijatí nariadenia Európskeho parlamentu a Rady o predložení údajov v súvislosti s vyloďovaním produktov rybolovu v členských štátoch (Text s významom pre EHP) 1. SÚVISLOSTI Návrh predložený Európskemu parlamentu a Rade (KOM(2005)566 –– 2005/0223(COD)) | 11. november 2005 | Stanovisko Európskeho parlamentu (prvé čítanie): (PE A6-0169/2006) | 15. jún 2006 | Prijatie spoločnej pozície Radou: | 13 november 2006 | 2. Cieľ návrhu Komisie Podľa súčasných právnych predpisov Spoločenstva, na základe nariadenia Rady (EHS) č. 1382/91, sa od členských štátov vyžaduje, aby Komisii predkladali mesačné údaje o množstve a hodnote produktov rybolovu vylodených v ich prístavoch. Analýza metód, ktoré používajú národné úrady pri zbere a spracovaní údajov, a spôsobu, akým takéto údaje využívajú útvary Komisie, ukázala, že v nich stále existuje priestor na zlepšenie, čím by sa znížila zaťaženosť členských štátov a zlepšila využiteľnosť týchto údajov. Navrhovaným nariadením sa stanovuje, aby členské štáty poskytovali harmonizované údaje o množstve a hodnote produktov rybolovu vylodených na ich území s cieľom vypracovať analýzy trhu s produktmi rybolovu a všeobecnejšie ekonomické analýzy situácie v oblasti rybolovu. Cieľom návrhu Komisie je nahradiť nariadenie Rady (EHS) č. 1382/91. 3. Pripomienky k spoločnej pozícii 3.1. Všeobecné ustanovenia Na prvom čítaní Európsky parlament schválil návrh Komisie v súlade s 21 zmenami a doplneniami. Veľká väčšina týchto zmien a doplnení bola jazykového alebo menšieho technického charakteru, ktorý neovplyvnil podstatu návrhu. 3.2. Rozhodnutia o zmenách a doplneniach Európskeho parlamentu po prvom čítaní Komisia súhlasila so zmenami a doplneniami navrhnutými Parlamentom. Rezolúciou Európskeho parlamentu sa veľkou väčšinou prijíma kladný prístup k uvedenému návrhu 21 zmien a doplnení, ktoré majú charakter technických a jazykových úprav. Výnimkou je povinnosť Komisie raz za tri roky predkladať Parlamentu a Rade správy o implementácii uvedeného nariadenia (zmena a doplnenie 7, nový článok 8b). Komisia to vníma ako zlepšenie transparentnosti činnosti. V tomto zmysle Komisia prijala všetkých 21 zmien a doplnení, ktoré navrhol Európsky parlament. Rada schválila tieto zmeny a doplnenia v rámci spoločnej pozície. 3.3. Nové ustanovenia zavedené Radou a pozícia Komisie. 17. júla 2006 prijala Rada rozhodnutie 2006/512/ES, ktorým sa mení a dopĺňa rozhodnutie 1999/468/ES, ktorým sa ustanovujú postupy pre výkon vykonávacích právomocí prenesených na Komisiu a zavádza sa nový postup „regulačný postup s kontrolou“ (článok 5a). Nový postup výboru sa musí riadiť opatreniami všeobecného rozsahu, ktoré prispievajú k úprave menej podstatných prvkov základného nástroja prijatého v súlade s postupom uvedeným v článku 251 zmluvy, okrem iného, vypustením niektorých týchto prvkov alebo doplnením nástroja o nové menej podstatné prvky. Nové ustanovenia zavedené Radou sa týkajú vykonávacích právomocí prenesených na Komisiu, keď treba uplatniť nový postup. Právomoci sú predovšetkým prenesené na Komisiu s cieľom prijať prílohy k nariadeniu. Uvedené opatrenia všeobecného rozsahu určené na úpravu menej podstatných prvkov tohto nariadenia by sa mali prijať v súlade s regulačným postupom s kontrolou ustanoveným v článku 5a rozhodnutia Rady 1999/468/ES. Komisia prijme tieto nové ustanovenia. 4. Záver Za týchto okolností a z uvedených dôvodov Komisia týmto vyjadruje priaznivé stanovisko k spoločnej pozícii Rady prijatej jednomyseľne .